24/08/2021 | Administración LocalMunicipal
A Laracha
Aprobación das bases de orientador/-a laboral no Concello da Laracha

Tendo en conta a resolución de concesión da subvención de orientador laboral ( P TR331A/2021) pola que se concede a este Concello una subvención ao abeiro da Orde de 23/12/2020 para a nova contratación orientador/a laboral. Vista a necesidade deste Concello de contratar un en réxime de persoal laboral temporal, nun proceso selectivo para a cobertura temporal a través de procedemento de concurso-oposición, do posto de orientador laboral persoal laboral temporal, dentro do programa de concesión de subvención para a contratación de persoal técnico para a realización de actividades de orientación laboral no exercicio 2021 de acordó as seguntes características: A duración do contrato será de 12 meses dende o 1 de outubro de 2021 ata o 30 de setembro do 2022. A xornada laboral será a tempo completo (40 horas/semanais); o horario será o establecido polo responsable de persoal, coa autorización do alcalde – presidente. De acordo ao artigo 14 do Estatuto dos Traballadores (Real Decreto Lexislativo 1/1995, do 24 de marzo) establecese un período de proba de dous meses. As retribución salarial mensual será de 1569,36 euros/brutos (incluídos tódolos conceptos retributivos). Tendo en conta que o servizo no seo do cal se pretende levar a cabo a contratación de referencia, goza de carácter esencial para esta Corporación en tanto e que as función que se pretende sexan asumidas polo candidato obxecto de contratación gozan de carácter preferente na organización do Concello de en tanto Considerando así mesmo que a contratación que se pretende ten un carácter urxente e excepcional e quedando acreditadas, polo tanto, as circunstancias das que a Lei Xeral de Orzamentos do Estado para o exercicio, fai depender este tipo de contratacións de persoal laboral temporal. A sentenza número 185/1995, do 14 de decembro, do Tribunal Constitucional, aclaratoria do que se consideran servizos públicos esenciais sinala que: “ el servicio requerido es objetivamente indispensable para poder satisfacer las necesidades básicas de la vida personal o social de los particulares de acuerdo con las circunstancias sociales de cada momento y lugar o, dicho, con otras palabras, cuando la renuncia a estos bienes, servicios o actividades priva al particular de aspectos esenciales de su vida privada o social.” Polo tanto, considérase por esta alcaldía, que a contratación de un/ha orientador/a laboral, é unha necesidade urxente e inaprazable, que afecta ao funcionamento dun servizo público. Tendo en conta as atribucións que me confiren os artigos 21.1. g) da Lei 7/1985, de 2 de abril, reguladora das Bases do Réxime Local, e o disposto no artigo 15 do Texto Refundido de la Ley del Estatuto de los Trabajadores, Real Decreto Legislativo 2/2015, do 23 de octubre, polo que se aproba o texto refundido da Ley del Estatuto de los Trabajadores, RESOLVO: PRIMEIRO.- Aprobar as seguintes Bases de selección: “BASES REGULADORAS DO PROCESO SELECTIVO PARA A PROVISIÓN, EN RÉXIME LABORAL TEMPORAL, DUNHA PRAZA DE ORIENTADOR/A LABORAL E FORMACIÓN DUNHA BOLSA DE EMPREGO PRIMEIRA.–OBXECTO. É obxecto da presente a aprobación da Convocatoria a regulación das Bases que rexirán o proceso selectivo para a cobertura temporal a través de procedemento de concurso-oposición, do posto de persoal laboral temporal orientador/a laboral, así como a creación dunha bolsa de emprego na que se incluirán as persoas aspirantes non seleccionadas co fin de facer fronte a situacións de ausencias ou renuncia dentro do programa de concesión de subvención para a contratación de persoal técnico para a realización de actividades de orientación laboral no exercicio 2021. A duración do contrato será de 12 meses dende o 1 de outubro de 2021 ata o 30 de setembro do 2022. A xornada laboral será a tempo completo (40 horas/semanais); o horario será o establecido polo responsable de persoal, coa autorización do alcalde – presidente. De acordo ao artigo 14 do Estatuto dos Traballadores (Real Decreto Lexislativo 1/1995, do 24 de marzo) establecese un período de proba de dous meses. As retribución salarial mensual será de 1569,36 euros/brutos (incluídos tódolos conceptos retributivos). SEGUNDA.–REQUISITOS DOS CANDIDATOS. Os aspirantes deberán achegar no prazo de presentación de instancias a documentación que acredite o seguinte: a) Ter nacionalidade española ou ser nacional de outros Estados conforme aos artigos 56 e 57 do Estatuto Básico do Empregado Público. Presentará copia cotexada do DNI. b) Ter cumpridos os 16 anos de idade e non pasar daquela idade prevista para a xubilación forzosa por idade. c) Non haber sido separado/a mediante expediente disciplinario do servizo de calquera das administracións públicas, nin atoparse inhabilitado para o exercicio das funcións públicas por sentencia firme. d) Non estar incurso en causas de incompatibilidade de conformidade có disposto na Lei 53/1984 de 26 de decembre, de incompatibilidades do persoal ao servizo das administracións públicas. e) Segundo o artigo 51 da Lei 2/2015, de 29 de abril, do emprego público de Galicia, para darlle cumprimento á normalización do idioma galego na administración pública, incluirase un exame de galego, agás para aqueles aspirantes que acrediten o coñecemento da lingua galega conforme a normativa vixente, mediante a presentación do certificado Celga 4 ou Iniciación e perfeccionamento á lingua galega como mínimo. (Requisito que deberá acreditar coa presentación da copia do mesmo). f) titulación universitaria de primeiro ou segundo ciclo, necesaria para o desenvolvemento das funcións de orientación laboral. ( Segundo o Artigo 13. Requisitos e selección do persoal técnico de orientación da orde de 23 de decembro de 2020 pola que se establecen as bases reguladoras e a convocatoria da subvención para a contratación de persoal técnico para a realización de actividades de orientación laboral). As persoas aspirantes con titulacións obtidas no estranxeiro deberán acreditar que están en posesión da correspondente validación ou da credencial que acredite, se é o caso, a homologación do título. Este requisito non será de aplicación ás persoas aspirantes que obtivesen o recoñecemento da súa cualificación profesional, no ámbito das profesións reguladas, ao abeiro das disposicións de dereito da Unión Europea. TERCEIRA.- INSTANCIAS E ADMISIÓN DE ASPIRANTES As solicitudes para tomar parte nas probas selectivas presentarse conforme ó modelo que figura no anexo I e dirixiranse ó alcalde da corporación expresando que reúnen tódolos requisitos esixidos na base anterior. As instancias, xunto coa documentación precisa tamén poderán remitirse na forma prevista no artigo 16 da Lei 39/2015 de Procedemento Administrativo Común, así como a través da Sede electrónica do Concello da Laracha (sede. alaracha. es). No caso de non ser presentado no rexistro municipal, os aspirantes deberán remitir un fax (981606331) ou un e-mail ao seguinte: rexistro@alaracha. gal coa copia da solicitude debidamente rexistrada dentro do prazo de presentación. O prazo de presentación de solicitudes de participación será de 05 días hábiles, contados a partir do seguinte ó da publicación do anuncio da convocatoria no BOP. Á instancia, conforme ó modelo que figura no anexo I, acompañarase da seguinte documentación: - Copia do documento nacional de identidade, ou pasaporte. - Copia do título académico - Copia dos documentos que acrediten os méritos alegados para a fase de concurso. Os méritos profesionais deberán acreditarse con copia dos contratos de traballo e, inescusablemente co informe da vida laboral ou, no caso de Administracións Públicas, co certificado expedido polo fedatario público da correspondente Administración ou coa copia do nomeamento e o informe de vida laboral. Ademais, poderán achegarse certificados de empresa ou da Administración Pública para acreditar as concretas funcións dos traballos desenvoltos. - Copia do certificado certificado Celga 4 ou Iniciación e perfeccionamento á lingua galega, có que os aspirantes quedarán exentos de facer o exame de galego. - O xustificante do pagamento da taxa por dereito de exame será de 22 euros. O pagamento poderá ser efectuado en calquera das seguintes contas ou pagado mediante tarxeta de crédito/débito no propio rexistro municipal: ABANCA: ES20.2080.0079.9231.10000015 CAIXABANK: ES08.2100.4912.2122.00004416 BANCO SANTANDER: ES10.0238.8126.1606.60000173 Segundo o artigo 4º da Ordenanza fiscal nº 23 do Concello da Laracha, pola que se regula a taxa por dereitos de exame, estarán exentas do pagamento da taxa as persoas con discapacidade igual ou superior ó 33% (para o que deberá presentar o certificado de minusvalía correspondente), e aquelas que figuren como demandantes de emprego durante o prazo, cando menos, dun mes anterior á data da convocatoria das probas selectivas (para o que deberá presentar o documento xustificativo expedido pola oficina de emprego correspondente), para o cal deberán aportar: - Informe de períodos de inscripción - Documento equivalente no que conste, de xeito inequívoco, data de inscripción como demandante de emprego durante, cando menos, un mes anterior á publicación no BOP e que, actualmente, continúa na mesma situación. A non presentación nos termos descritos será causa de exclusión. A documentación poderá ser fotocopia, sen ser precisa a copia cotexada; se presumira documentación auténtica, e unicamente será requirida a presentación da documentación orixinal aos aspirantes que finalmente sexan seleccionados. no caso de detectarse falsidade documental, será motivo de exclusión do proceso. CUARTA.- NORMAS DE DESENVOLVEMENTO DO PROCESO SELECTIVO Finalizado o prazo de presentación de instancias, o alcalde, mediante resolución, aprobará a lista provisional de admitidos e excluídos, así como a composición do tribunal; Publicarase no taboleiro de edictos e na páxina web do concello (https://www.alaracha. gal/), relacionándose os aspirantes excluídos con indicación da causa da súa exclusión. Os aspirantes disporán dun prazo de TRES (3) días hábiles para a subsanación, no seu caso, das deficiencias que se sinalen. Estas subsanacións serán aceptadas ou rexeitadas na resolución que aprobe a lista definitiva, así como o lugar, a data e a hora de realización do primeiro exercicio, que se publicará no taboleiro de edictos e na páxina web do concello (https://www.alaracha. gal/). Contra a resolución na que se declare a lista definitiva de admitidos e excluídos, poderase interpoñer potestativamente recurso de reposición ante o órgano que ditou o acto, no prazo dun mes, ou directamente recurso de contencioso-administrativo ante a xurisdición contenciosa-administrativa, no prazo de dous meses. Os prazos cóntanse a partir do día seguinte ó da publicación no taboleiro de edictos e na páxina web do concello. O resto das resolucións serán expostas na páxina web do Concello ( https://www.alaracha. gal/). Os prazos computan dende a publicación na páxina web. QUINTA.- PROCEDEMENTO DE SELECCIÓN E EXERCICIOS O Proceso selectivo consistirá nun CONCURSO-OPOSICIÓN, conformada polas seguintes Fases e exercicios: 5.1. FASE DE CONCURSO: Será previa á fase de oposición de acordo ao disposto no artigo 4, c) do RD 896/1991 e non terá carácter eliminatorio nin poderá terse en conta para superar as probas da fase de oposición, procedéndose á valoración dos méritos alegados polos aspirantes. O Tribunal cualificará, unha vez acreditados documentalmente, a puntuación máxima total posible nesta fase será a quese indica na táboa. ( ATA 9 PUNTOS) 5.2 FASE DE OPOSICIÓN: 60 puntos máximo. Á puntuación obtida por cada aspirante coa suma das puntuacións dos distintos exercicios desta Fase, sumaráselle a puntuación obtida na fase de concurso, sendo proposto/a para contratación o/a aspirante/s que acade a maior puntuación total en todo o proceso. A fase de oposición consistirá na realización dos seguintes EXERCICIOS, todos eles de carácter obrigatorio e eliminatorio( ATA 30 PUNTOS): 1º exercicio: EXAME COÑECEMENTOS TEÓRICOS Consistirá en responder un cuestionario tipo test de corenta (40) preguntas, relativas ao bloque de temas adxunto a estas bases no Anexo. Terá unha duración máxima de cincuenta (50) minutos. Neste exercicio cada resposta incorrecta penalizará a metade da puntuación de cada pregunta acertada, non puntuándose as non contestadas. O Tribunal incluirá varias pregunta reserva. As preguntas reserva deberán ser contestadas polos aspirantes e utilizaranse para substituír aquelas preguntas do exame inicial que, de ser o caso, fosen anuladas polo tribunal, previo acordo motivado ao respecto. Neste suposto, a pregunta anulada do exame inicial terase por non formulada e será substituída pola primeira pregunta de reserva, e así sucesivamente no caso de que houbera mais dunha anulación. O exercicio será cualificado de 0 a 10 puntos máximo, sendo necesario acadar unha puntuación de 5 puntos para o superar, dado o seu carácter eliminatorio. O tribunal podera determinar o número de preguntas precisas para acadar dita puntuación 2º exercicio: EXAME COÑECEMENTOS PRÁCTICOS O segundo exercicio, igualmente de carácter obrigatorio e eliminatorio, consistirá na realización dun/varios supostos prácticos determinados polo Tribunal con carácter inmediatamente previo á realización do exercicio e relacionado directamente co temario xeral e específico anexo á presente e coas funcións propias do posto convocado. O exercicio práctico terá unha duración de 60 minutos Unha vez rematado o tempo de exame, o Tribunal poderá determinar a lectura do exercicio se así o estima conveniente, quedando capacitado para realizar canta pregunta consideren en relación tanto á exposición escrita dos/das aspirantes como en relación ao temario anexo á convocatoria. A lectura do exercicio en ningún caso poderá ser superior a 30 minutos para cada un/una dos/das aspirantes. A puntuación deste exercicio será de 0 a 20 puntos, sendo necesario acadar unha puntuación de 10 puntos para o superar, dado o seu carácter eliminatorio.3º exercicio: EXAME DE LÍNGUA GALEGA O exame de coñecemento de língua galega, de caracter obrigatorio e eliminatorio, consistirá na traducción escrita dun texto facilitado polo Tribunal do castelán ao galego, nun tempo máximo de 30 minutos. O exercicio será cualificado como Apto/Non apto. Quedaran excluídos/as da obriga de realización deste exercicio, os/as aspirantes que acrediten estar en posesión do título de língua galega correspondente ao nivel CELGA 4 Os/as aspirantes serán convocados/as para realización de cada exercicio en chamamento único, procedéndose ao mesmo, agás casos de forza maior debidamente acreditados/as e apreciados/as discrecionalmente polos membros do Tribunal. O prazo mínimo entre un exercicio e o seguinte da fase de Oposición será de 48 horas, agás naqueles casos que o Tribunal, co consenso de todos/as os/as aspirantes, considere conveniente a realización de varios exercicios nunha mesma xornada, ou nun prazo inferior ao anteriormente establecido, concedendo aos/ás aspirantes un descanso mínimo de 30 minutos. Concluída a cualificación final do proceso selectivo, o tribunal elevará proposta de contratación a persoa candidata que obtivese a maior puntuación total final, así coma proposta de lista de contratación temporal por orde decrecente da puntuación total final (suma de puntuación obtida nas probas da oposición e a obtida na fase de concurso). En caso de empate na puntuación final do proceso selectivo establécese a seguinte orde de prioridade: – Mellor puntuación obtida no segundo exercicio da fase de oposición. – Mellor puntuación obtida no primeiro exercicio da fase de oposición. – 5.1b) da fase do concurso – 5.1ª) da fase de concurso De persisti-lo empate, dirimirase por sorteo público a celebrar ante o Tribunal Cualificador, do que se levantará a acta correspondente. SEXTA.-TRIBUNAL DE SELECCIÓN O tribunal cualificador designado pola alcaldía (en virtude do artigo 21.1. g) da Lei 7/1985 reguladora das bases do réxime local), en base ó establecido pola Lei 2/2015 do emprego público de Galicia, estará integrado polos seguintes membros: - Presidenta/e (titular e suplente): Unha/un funcionaria/o de carreira, ou persoal laboral fixo pertencente a un corpo ou escala para ingreso no cal se requira titulación igual ou superior á de agora esixida. - Vogais (titulares e suplentes): Tres funcionarias/os de carreira ou persoal laboral fixo pertencentes a un corpo ou escala para ingreso no cal se requira titulación igual ou superior á de agora esixida. - Secretaria/o: unha/un funcionaria/o de carreira ou persoal laboral fixo pertencente a un corpo ou escala para ingreso no cal se requira titulación igual ou superior á de agora esixida.2. O tribunal non poderá constituírse, nin actuar sen a presenza, a lo menos, de tres de seus membros, titulares ou suplentes, debendo estar presentes en todo caso o presidente e o secretario ou persoas en quen deleguen. De tódalas reunións que faga o tribunal, o/a secretario/a redactará a correspondente acta.3. Os membros do tribunal absteranse de intervir e o comunicarán á autoridade convocante cando concorra algunha das circunstancias previstas no artigo 23 da Lei 40/2015 de réxime xurídico das Administracións Públicas. Os aspirantes poderán recusar ós membros do tribunal cando concorran aquelas circunstancias.4. O tribunal resolverá tódalas dúbidas que xurdan en aplicación das presentes normas así como nos casos non previstos polas mesmas.5. O tribunal poderá dispoñer a incorporación ós seus traballos de asesores, con voz e sen voto, para as probas en que así o estimen necesario ou conveniente. SETIMA.- FORMACIÓN DE LISTAS DE ASPIRANTES Na acta da última sesión do tribunal de selección incluirase a lista dos/as aspirantes por orde de Maior a menor puntuación obtida da suma do concurso e da oposición. A acta do tribunal de selección elevarase á alcaldía para que dite a resolución de aprobación das dúas listas de aspirantes. Os aspirantes contidos nas ditas listas poderán ser contratados durante a súa vixencia sempre e cando, antes da súa contratación, superen e acrediten os extremos requiridos no correspondente convenio de colaboración coa Consellería do Medio Rural e do Mar e sempre que sexa posible a súa cobertura de conformidade cos requisitos esixidos pola normativa e previa acreditación no expediente da existencia de crédito adecuado e suficiente para esta finalidade. Segundo a base oitava do convenio asinado, previa á contratación do persoal integrante da brigada realizaráse un recoñecemento médico e unha proba física de esforzo para garantir as súas condicións de saúde para o traballo a realizar. A entidade local será responsable de que só se incorporen os brigadistas que superen o recoñecemento médico e as probas de esforzo según esta recomendación técnica. Tamén deberán presentar unha declaración xurada de non estar incurso en incompatibilidade para ser persoal das Administracións Públicas e non ter sido separado nin inhabilitado do servizo público. A bolsa de reserva terá vixencia ata o remate do período da contratación. O funcionamento das bolsas rexerase polas seguintes normas: Os chamamentos realizaranse por vía telefónica. En aras de garantir este procedemento o/a interesado/a deberá comunicar ó concello, baixo a súa responsabilidade, calquera alteración do número de contacto, aínda que esta alteración teña carácter transitorio, e como mínimo realizaranse dúas chamadas. O empregado público que realice o chamamento o fará constar mediante dilixencia indicando a disposición ou non do aspirante a ser contratado, e sen prexuízo de que o aspirante o comunique tamén de xeito formal. De non atender ó chamamento, unha vez realizadas como mínimo dúas chamadas, entenderase que o aspirante non ten disposición de ser contratado. De manifestar a súa disposición, á alcaldía ditará resolución de requirimento -a resolución será publicada na páxina web do concello e desde ese momento empezarán a contar os correspondentes prazos (sen prexuízo da posibilidade de comunicar tamén dita circunstancia por vía telefónica ou por correo electrónico)- para que acrediten e, no seu caso, superen os extremos requiridos no correspondente convenio, presenten certificado médico en impreso oficial do Colexio de Médicos e asinado por un colexiado en exercicio no que conste expresamente que teñen a capacidade funcional necesaria para traballar nas brigadas de prevención, vixilancia e defensa contra os incendios forestais e declaración xurada de non estar incurso en incompatibilidade para ser persoal das Administracións Públicas e non ter sido separado nin inhabilitado do servizo público. Se no prazo que se sinale, o aspirante non presenta a documentación requirida, non acredita ou, no seu caso, non supera os extremos requiridos, pasará a ocupar o último lugar da lista de aspirantes, salvo que poida acreditar un suposto de forza maior (entenderase por forza maior, entre outros, estar desempeñando actividade laboral no sector público ou privado debidamente acreditado). De non manifestar a súa disposición, pasarase a chamar ó seguinte aspirante da lista. OITAVA.- INTERPRETACIÓN DAS BASES E RECURSOS O Tribunal queda autorizado para resolvelas dúbidas que se presenten e adoptalos acordos necesarios para boa orde do proceso selectivo en todo ó non previsto nestas bases. A resolución de alcaldía que aproba as presentes bases pon fin á vía administrativa e contra a mesma poderase interpoñer recurso contencioso-administrativo ante os xulgados do contencioso administrativo, no prazo de dous meses contados dende o día seguinte ao da publicación do anuncio do proceso selectivo no boletín oficial da provincia da Coruña, segundo o art.46.1 da Lei 29/1998 de 13 de xullo da xurisdición contencioso-administrativa. Así mesmo, poderase interpoñer recurso potestativo de reposición ante o alcalde-presidente, no prazo dun mes contado a partir do día seguinte ao da publicación do anuncio do proceso selectivo na web (artigos 123 e 124 da Lei 39/2015 do procedemento administrativo común). No caso de que se interpoña o recurso potestativo de reposición, ata que sexa resolto expresamente ou se produza a desestimación presunta, non se poderá interpoñer o recurso contencioso-administrativo ANEXO I: TEMARIO TEMARIO XERAL 1. A Constitución Española de 1978. Principios xerais e estructura. Dereitos fundamentais e liberdades públicas.2. O acto administrativo: concepto, clases e elementos. Nulidade e anulidade. A revisión de actos. A revogación de actos. A rectificación de erros materiais ou de feito. A eficacia dos actos administrativos. Executividade. Notificación dos actos. Publicación das disposicións xerais e actos administrativos. Demora e retroactividade da eficacia.3. Os recursos administrativos: principios xerais. Actos susceptibles de recursos administrativos. Clases de recursos: tramitación, prazos e efectos do silencio.4 Procedemento administrativo: natureza e fins. Regulamentación legal. Principios xerais de procedemento administrativo. Os interesados no procedemento administrativo. Dereitos dos cidadáns, en particular, acceso aos rexistros e arquivos. Termos e prazos. Iniciación, ordenación e instrucción. Participación dos interesados. Terminación do procedimento: A resolución. Terminación convencional. Outros modos de terminación: desestimento, renuncia e caducidade. O silencio administrativo.5. O Concello. Competencias municipais. Organización municipal, órganos necesarios e complementarios. Constitución, vixencia e finalización do mandato corporativo. O Alcalde: atribucións. O Pleno: composición e atribucións. Os Tenentes de Alcalde e os Concelleiros: competencias e atribucións.6. A potestade Regulamentaria das Entidades Locais. Órganos titulares. As Ordenanzas e Regulamentos. Elaboración e aprobación das Ordenanzas e Regulamentos, procedemento de elaboración, límites, control da potestade regulamentaria. A publicación das normas locais. Os bandos 7. Facendas Locais. Clasificación de ingresos e gastos. Estructura do Orzamento municipal. Procedemento de aprobación e modificación do Orzamento municipal. Ordenanzas fiscais. Recursos de facendas locais.8. Principais novedades na contratación administrativa coa LCSP. Tipos de contratos. Negocios excluídos. Principios da contratación do sector público.9. Estatuto do empregado público. Tipoloxía e organización do persoal público. Dereitos e deberes do persoal público. Situacións administrativas. Dereitos económicos e Seguridade social. Réxime de incompatibilidades. TEMARIO ESPECÍFICO ANEXO I TEMARIO 1. Lei 2/2015, de 29 de abril, de emprego público de Galicia.2. Políticas activas de emprego. Definición. Obxectivos. Tipos. Políticas pasivas. Concepto. Beneficiarios e requisitos.3. Servizo Público de Emprego de Galicia (SPEG): distribución territorial de oficinas de emprego. O portal de emprego. Dereitos e deberes da persoa desempregada inscrita como demandante de emprego. Renovación da demanda.4. Planes anuais de política de emprego (PAPE). Plan anual de política de emprego (PAPE) no eixo 1 para 2021.5. Marco conceptual da orientación laboral no SNE e no SPEG: definición de orientación laboral. Concepto de orientación para o emprego. Áreas de intervención. Perfil profesional do/da orientador/a laboral. Orientación profesional presencial e telemática. O compromiso de actividades. Itinerario individual e personalizado de emprego e formación.6. A orientación profesional para o emprego e asistencia para o autoemprego (OPEA). Avaliación de actividades e satisfacción do usuario.7. A intermediación laboral. Perfil. Xestión por competencias.8. Servicio Público de Emprego Estatal (SEPE). Prestacións e subsidios.9. Portais de emprego e autoemprego.10. Axudas á contratación de mozas. O Sistema nacional de garantía xuvenil.11. Programas de fomento de emprego público para a contratación de desempregados para a execución de proxectos de interese xeral e social: subvencións outorgadas por servizos públicos de emprego nos ámbitos de colaboración coas corporacións locais e cos órganos da Administración xeral do Estado e os seus organismos autónomos.12. Lei orgánica 3/2007, do 22 de marzo, para a igualdade efectiva de mulleres e homes: título preliminar, títulos I, II, IV, V e VIII.13. O Sistema de formación profesional para o emprego no ámbito laboral. Antecedentes. Principios do sistema. Marco de regulación actual e normativa de desenvolvemento. Iniciativas. Financiamento. Vinculación co Sistema nacional de cualificacións e formación profesional. O Catálogo nacional de cualificacións profesionais.14. Programas de formación para desempregados. Xestión das ofertas. Xestión da formación programada polas empresas. Empresas beneficiarias e obrigacións. Organización, financiamento e execución da formación.15. Os certificados de profesionalidade: estrutura e contido. O recoñecemento das competencias profesionais adquiridas a través da experiencia laboral.16. Réxime de obrigacións dos beneficiarios de prestacións por desemprego. O compromiso de actividade. Infraccións e sancións de traballadores e empresarios en materia de protección por desemprego.18. Mercado de traballo. A oferta. A demanda. Indicadores do mercado de traballo. O comportamento das ocupacións, especialmente en Galicia.19. Os perfís profesionais da oferta de emprego. A clasificación ocupacional e a súa importancia en materia de emprego. Novos perfís profesionais.20. Competencias dixitais para a orientación laboral. Procura, selección e tratamento da información. Sistemas e fontes para a información na orientación profesional e laboral. Emprego 2.0. 21. Os itinerarios personalizados de inserción: Concepto. Fases.22. Técnicas e ferramentas de emprego: canles de procura de emprego. Currículo. Carta de presentación. Carta de motivación. Carta de agradecemento. Ferramentas con soporte web2.0. Entrevistas de selección de persoal.23. Tendencias actuais do mercado de traballo en Galicia. Perspectiva de xénero e mercado laboral.24. A avaliación nos procesos de orientación laboral: fases para a construción dun proceso de avaliación. Criterios, indicadores de avaliación e fontes de verificación.25. A contratación laboral: modalidades contractuais vixentes.26. O plan de empresa: definición, obxectivos e estrutura. Trámites administrativos para a posta en marcha dunha idea empresarial. Formas xurídicas para a creación dunha empresa. O Instituto Galego para a Promoción Económica.27. Lei 11/2013, de 26 de julio, de medidas de apoio ao emprendedor e de estímulo do crecemento e da creación de emprego: título I.28. Lei 6/2016, do 4 de maio, de economía social de Galicia.29. O financiamento dos proxectos de autoemprego: especial referencia ás novas fórmulas de financiamento de pequenos proxectos. Laracha, O ALCALDE-PRESIDENTE MODELO DE INSTANCIA D/Dona. con DNI núm.:. con enderezo. C. P. Localidade. e telefono de contacto. email. EXPÓN: Que tendo coñecemento da Convocatoria do proceso selectivo de: *ORIENTADOR/-A LABORAL NO CONCELLO DA LARACHA e declarando explícitamente coñecer e aceptar as Bases reguladoras da Convocatoria, cumprindo os requisitos de acceso Aportase a tal efecto a seguinte documentación: (marcar cunha X)  DNI copia cotexada  Titulación de acceso (orixinal ou copia cotexada)  Currícula vitae segundo Baremo de méritos con fotocopia de tódolos méritos profesionais e académicos.  Copia cotexada do CELGA 4 ou Perfeccionamento aos efectos de exención de realización da proba de galego  Carta de pagamento das taxas dereito exame ou acreditación de exención do pago das mesmas SOLICITA: sexa admitida esta Instancia para participar no proceso selectivo referido. Data, DNI e Sinatura do/a aspirante: AO SR. ALCALDE – PRESIDENTE DO CONCELLO DE LARACHA SEGUNDO.- Publicar o anuncio de aprobación das presentes bases no BOP, publicalas na páxina web do Concello da Laracha https://www.alaracha. gal. O prazo de presentación de instancia computa dende o dia seguinte á publicación do anuncio no BOP. A Laracha, 19 de agosto de 2021 O alcalde José Manuel López Varela